CELEX: 52013PC0543
Language: lv
Date: 2013-07-19
Title: Priekšlikums PADOMES LĒMUMS, ar ko pagarina Lēmuma 2012/96/ES spēkā esības termiņu

|
			
		
		
		52013PC0543
		
			Priekšlikums PADOMES LĒMUMS, ar ko pagarina Lēmuma 2012/96/ES spēkā esības termiņu /* COM/2013/0543 final - 2013/0261 (NLE) */
			
				
		
		
			
			   	PASKAIDROJUMA RAKSTS
Ar Padomes 2012. gada 7. augusta
Lēmumu 2012/470/ES līdz 2013. gada 20. augustam tika
pagarināts Padomes Lēmuma 2012/96/ES spēkā esības
termiņš un apturēta Lēmumā 2002/148/EK
izklāstīto atbilstīgo pasākumu piemērošana. Tā
kā nav skaidrs, tieši kad Zimbabvē notiks vēlēšanas
saskaņā ar Vispārējo politisko nolīgumu, un, lai
uzreiz pēc šīm vēlēšanām varētu
pārskatīt atbilstīgos pasākumus, Padomei tiek
ierosināts uz sešiem mēnešiem pagarināt Padomes
Lēmuma 2012/96/ES spēkā esības termiņu,
pieņemot pievienoto priekšlikumu.
2013/0261 (NLE)
Priekšlikums
PADOMES LĒMUMS,
ar ko pagarina Lēmuma 2012/96/ES
spēkā esības termiņu
EIROPAS SAVIENĪBAS PADOME,
ņemot vērā Līgumu par
Eiropas Savienības darbību,
ņemot vērā
Partnerattiecību nolīgumu starp Āfrikas, Karību jūras
reģiona un Klusā okeāna valstu grupas locekļiem, no vienas
puses, un Eiropas Kopienu un tās dalībvalstīm, no otras puses,
kas parakstīts Kotonū 2000. gada 23. jūnijā[1] (turpmāk “ĀKK un EK
partnerattiecību nolīgums”) un pārskatīts Vagadugu,
Burkinafaso, 2010. gada 22. jūnijā[2], un jo īpaši tā 96. pantu,
ņemot vērā Iekšējo
nolīgumu par pasākumiem, kas jāveic, un procedūrām,
kas jāievēro, īstenojot ĀKK un EK partnerattiecību
nolīgumu[3],
un jo īpaši tā 3. pantu,
ņemot vērā Komisijas priekšlikumu,
tā kā:
(1)       Ar Lēmumu 2002/148/EK
tika noslēgtas konsultācijas ar Zimbabves Republiku saskaņā
ar Kotonū nolīguma 96. panta 2. punkta c) apakšpunktu
un noteikti atbilstīgi pasākumi. Kopš
tā laika šie pasākumi ir pielāgoti, un to piemērošanas
laikposms katru gadu ir pārskatīts.
(2)       Lai apliecinātu
Savienības pastāvīgo atbalstu politiskajam procesam
saskaņā ar Vispārējo politisko nolīgumu, Padome 2012. gada
7. augustā nolēma pagarināt Lēmuma 2012/96/ES
spēkā esības termiņu un uz 12 mēnešiem
apturēt atbilstīgo pasākumu piemērošanu, ar kuriem
saskaņā ar Kotonū nolīguma 96. pantu ierobežo
sadarbību ar Zimbabvi.
(3)       Ievērojot Padomes
piekrišanu pārskatīt atbilstīgos pasākumus uzreiz pēc
vēlēšanām, kas rīkotas saskaņā ar
Vispārējo politisko nolīgumu, Lēmuma 2012/96/ES
darbības termiņš būtu jāpagarina, vienlaikus paturot
spēkā atbilstīgo pasākumu apturējumu.
(4)       Eiropas Savienība
jebkurā laikā var nolemt pārskatīt šo lēmumu,
IR PIEŅĒMUSI ŠO LĒMUMU.
1. pants
Lēmuma 2012/96/ES un tajā
noteikto atbilstīgo pasākumu spēkā esības termiņš
ar šo tiek pagarināts līdz 2014. gada 20. februārim.
Tomēr atbilstīgo pasākumu piemērošana joprojām ir
apturēta.
Atbilstīgos pasākumus
pastāvīgi pārskata un to piemērošanu atjauno, ja
stāvoklis Zimbabvē būtiski pasliktinās.
Minētos pasākumus jebkurā
gadījumā pārskata sešus mēnešus pēc šā
lēmuma stāšanās spēkā.
2. pants
Šis lēmums stājas spēkā
tā pieņemšanas dienā. To publicē Eiropas Savienības
Oficiālajā Vēstnesī.
Briselē,
                                                                       Padomes
vārdā –
                                                                       priekšsēdētājs
[1]               OV L 317, 15.12.2000., 3. lpp.
[2]               OV L 287, 4.11.2010., 3. lpp.
[3]               OV L 317, 15.12.2000., 376. lpp., grozījumi
izdarīti ar OV L 247, 9.9.2006., 48. lpp.